Document ID: 32006D0206

KOMISJONI OTSUS,
3. märts 2006,
millega muudetakse 2003. aasta ühinemisakti X lisa A liidet seoses Ungari teatavate lihasektori ettevõtetega
(teatavaks tehtud numbri K(2006) 606 all)
(EMPs kohaldatav tekst)
(2006/206/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle X lisa 5. peatüki B-jao punkti d,
ning arvestades järgmist:
(1)
Teatavate ühinemisakti X lisa A-liites loetletud Ungari ettevõtete suhtes kohaldatakse üleminekuperioodi.
(2)
2003. aasta ühinemisakti X lisa A-liidet on muudetud komisjoni otsustega 2004/462/EÜ, (1) 2004/472/EÜ (2) ja 2005/665/EÜ. (3)
(3)
Kaks lihatootmisettevõtet on loobunud ajakohastamisest ja esitanud taotluse liigituse muutmiseks suure võimsusega ettevõttest väikese võimsusega ettevõtteks. Ungari pädeva asutuse ametliku deklaratsiooni kohaselt vastavad kõnealused ettevõtted täielikult ELi nõuetele väikese võimsusega ettevõtete suhtes. Seepärast tuleks need ettevõtted üleminekujärgus olevate ettevõtete loetelust kustutada.
(4)
Seepärast tuleks 2003. aasta ühinemisakti X lisa A-liidet vastavalt muuta.
(5)
Toiduahela ja loomatervishoiu alalist komiteed on käesolevas otsuses sätestatud meetmetest teavitatud,
ON VASTU VÕTNUD KÄEOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti X lisa A-liitest.
Artikkel 2
Käesolev otsus on adresseeritud liikmesriikidele.
Brüssel, 3. märts 2006

Labels: 0
18
15
17